标题：七启
作者
曹植 (192～232)19岁时创作，三国时魏国诗人，文学家。汉族，沛国谯（今安徽省亳州市）人，字子建，是曹操与武宣卞皇后所生第三子。后世将曹植，与其父曹操，其兄曹丕，合称“三曹”。
全文
七启（并序）  曹子建&amp;amp
昔枚乘作《七发》，搏毅作《七激》，张衡作《七辩》，崔骃作《七依》，辞各美丽，余有慕之焉。遂作《七启》， 并命王粲作焉。
玄微子隐居大荒之庭，飞遁离俗，澄神定灵；轻禄傲贵，与物无营；耽虚好静，羡此永生。独驰思于天云之际，无物象而能倾，于是镜机子闻而将往说焉。驾超野之驷，乘追风之舆，经迥漠，出幽墟，入乎泱漭之野，遂届玄微子之所居。其居也，左激水，右高岑，背洞溪，对芳林。冠皮弁，被文裘，出山岫之潜穴，倚峻崖而嬉游。志飘飘焉，峣峣焉，似若狭六合而隘九州，若将飞而未逝，若举翼而中留。于是镜机子攀葛藟而登，距岩而立，顺风而称曰： “予闻君子不遁俗而遗名，智士不背世而灭勋。今吾子弃道艺之华，遗仁义之英，耗精神乎虚廓，废人事之纪经。譬若画形于无象，造响于无声，未之思乎？何所规之不通也。”玄微子俯而应之曰；“嘻！有是言乎？夫太极之初，混沌未分，万物纷错，与道俱隆。盖有形必朽，有迹必穷，芒芒元气，谁知其终。名秽我身，位累我躬，窃慕古人之所志。仰老庄之遗风。假灵龟以托喻，宁掉尾于涂中。”
镜机子曰：“夫辩言之艳，能使穷泽生流，枯木发荣．庶感灵而激神，况近在乎人情。仆将为吾子说游观之至娱，演声色之妖靡，论变化之至妙，敷道德之弘丽。愿闻之乎?”玄徽子曰：“吾子整身倦世，探隐拯沉，不远遐路，幸见光临。将敬涤耳，以听玉音。”
镜机子曰：“芳菰精稗，霜蓄露葵，玄熊素肤，肥豢脓肌。蝉翼之割，剖纤析微；累如叠毂，离若散雪，轻随风飞，刃不转切。山鵽斥鷃，珠翠之珍。寒芳莲之巢龟，脍西海之飞鳞，臛江东之潜鼍，臇汉南之鸣鹑。糅以芳酸，甘和既醇。玄冥适咸，蓐收调辛。紫兰丹椒，施和必节，滋味既殊，遗芳射越。乃有春清缥酒，康狄所营，应化则变，感气而成，弹徵则苦发，叩宫则甘生。于是盛以翠樽，酌以雕觞，浮蚁鼎沸，酷烈馨香，可以和神，可以娱肠。此肴馔之妙也，子能从我而食之乎？”玄微于曰：“予甘藜藿，未暇此食也。”
镜机子曰：“步光之剑，华藻繁缛，饰以文犀，雕以翠绿。缀以骊龙之珠，错以荆山之玉。陆断犀象，未足称隽。随波截鸿，水不渐刃。九旒之冕，散耀垂文。华组之缨，从风纷纭。佩则结绿悬黎，宝之妙微，符采照烂，流景扬辉。黼黻之服，纱縠之裳，金华之鸟，动趾遗光。繁饰参差，微鲜若霜。绲佩绸缪，或雕或错，薰以幽若，流芳肆布。雍容闲步，周旋驰耀。南威为之解颜，西施为之巧笑，此容饰之妙也。子能从我而服之乎？”玄微子曰：“予好毛褐，未暇此服也。”
镜机子曰：“驰骋足用荡思，游猎可以娱情。仆将为吾子驾云龙之飞驷，饰玉路之繁缨。垂宛虹之长緌，抗招摇之华旌。捷忘归之矢，秉繁弱之弓。忽蹑景而轻骛，逸奔骥而超遗风。于是溪填谷塞，榛薮平夷。缘山置罝，弥野张罘。下无漏迹，上无逸飞。鸟集兽屯，然后会围。獠徒云布，武骑雾散。丹旗耀野，戈殳晧旰。曳文狐，掩狡兔，捎鹔鸘，拂振鹭。当轨见藉，值足遇践。飞轩电逝，兽随轮转。翼不暇张，足不及腾，动触飞锋， 举挂轻罾。搜林索险，探薄穷阻，腾山赴壑，风厉焱举。机不虚发，中必饮羽。于是人稠网密，地逼势胁。哮阚之兽，张牙奋鬛；志在触突，猛气不慑。乃使北宫、东郭之俦，生抽豹尾，分裂貙肩，形不抗手，骨不隐拳。批熊碎掌，拉虎摧斑。野无毛类，林无羽群。积 兽如陵，飞翮成云。于是？驶？钟鸣鼓，收旌弛旆，顿纲纵网，罴獠回 迈。骏騄齐骧，扬銮飞沫。俯倚金较，仰抚翠盖；雍容暇豫，娱志 方外。此羽猎之妙也。子能从我而观之乎？”玄微子曰；“予乐恬静，未暇此观也。”
镜机子曰：“闲宫显敞。云屋晧旰，崇景山之高基，迎清风而立观。彤轩紫柱，文榱华梁，绮并含葩，金墀玉箱。温房则冬服絺绤，清室则中夏含霜。华阁缘云，飞陛陵虚，俯眺流星，仰观八隅。升龙攀而不逮，眇天际而高居。繁巧神怪，变名异 形。班输无所措其斧斤，离娄为之失睛。丽草交植，殊品诡类，绿叶朱荣，熙天曜日。素水盈沼，丛木成林。飞翮凌高，鳞甲隐深。 于是逍遥暇豫，忽若忘归。乃使任子垂钓，魏氏发机，芳饵沉水， 轻缴弋飞。落翳云之翔鸟，援九渊之灵龟。然后采菱华，擢水苹， 弄珠螓，戏鲛人。讽汉广之所咏，觌游女于水滨。耀神景于中沚，被轻觳之纤罗，遗芳烈而靖步，抗皓手而清歌。歌曰：望云际兮有 好仇，天路长兮往无由，佩兰蕙兮为谁修，宴婉绝兮我心愁。此宫 馆之妙也。子能从我而居之乎?”玄微子曰：“予耽岩穴，未暇此居也。
镜机子曰；“既游观中原，逍遥闲宫，情放志荡，淫乐未终。亦将有才人妙妓，遗世越俗，扬北里之流声，绍阳阿之妙曲。尔乃御 文轩、临洞庭，琴瑟交挥，左箎右笙，钟鼓俱振，箫管齐鸣。然后姣人乃被文觳之华袿，振轻绮之飘飖，藏金摇之熠耀，扬翠羽之双翘。挥流芳，耀飞文，历盘鼓，焕缤纷，长裾随风，悲歌入云，矫捷若飞，蹈虚远蹠，凌跃超骧，蜿蝉挥霍，翔尔鸿翥，疾然凫没。纵轻体以迅赴，景追形而不逮。飞声激尘，依违厉响，才捷若神．形难为象。于是为欢未渫，白日西颓，散乐变饰，微步中闺。玄眉弛兮 铅华落，收乱发今拂兰泽，形媠服兮扬幽若。红颜宜笑，睇眄流 光。时与吾子，携手同行。践飞除，即闲房，华烛烂，幄幕张。动朱唇，发清商，扬罗袂，振华裳。九秋之夕，为欢未央。此声色之妙也。子能从我而游之乎？”玄微子曰：“予愿清虚，未暇此游也。”
镜机子曰；“予闻君子乐奋节以显义，烈士甘危躯以成仁。是以雄俊之徒，交党结伦，重气轻命，感分遗身。故田光伏剑于北燕，公叔毕命于西秦。果毅轻断，虎步谷风。威慑万乘，华夏称雄。”辞未及终，而玄微于曰：“善。”镜机子曰；“此乃游侠之徒耳，未足称妙也。若夫田文、无忌之俦，乃上古之俊公于也，皆飞仁扬义，腾 跃道艺，游心无方，抗志云际，陵轹诸侯，驱驰当世。挥袂则九野生风，慷慨则气成虹霓。吾子若当此之时，能从我而友之乎?”玄微子曰：“予亮愿焉，然方于大道有累，如何?”
镜机子曰：“世有圣宰，翼帝霸世。同量乾坤，等曜日月，玄化参神，与灵合契。惠泽播于黎苗，威灵震乎无外。超隆平于殷周，踵羲皇而齐泰。显朝惟清，王道遐均，民望如草，我泽如春。河滨无洗耳之士，乔岳无 巢居之民。是以俊乂来仕，观国之光，举不遗才，进各异方。赞典礼于辟雍，讲文德于明堂，正流俗之华说，综孔氏之旧章。散乐移风，国富民康。神应休臻，屡获嘉样。故甘灵纷而晨降，景星宵而舒光。观游龙于神渊，聆鸣凤于高冈。此霸道之至隆，而雍熙之 盛际。然主上犹以沉恩之未广，惧声教之未厉，采英奇于仄陋，宣皇明于岩穴，此宁子商歌之秋，而吕望所以投纶而逝也。吾子为太和之民，不欲仕陶唐之世乎?”于是玄微子攘袂而兴曰：“伟哉言乎，近者吾子。所述华淫，欲以厉我，只搅予心。至闻天下穆清，明君莅国，览盈虚之正义，知顽素之迷惑。今予廓尔，身轻若飞，愿反初服，从子而归。”
简介
曹植的《七启》假托一个“镜机子”对另一个“玄微子”论述饮食、容饰、羽猎、宫馆、声色、友朋、王道等七个方面的妙处。
本篇选自《全三国文》卷一六。此赋以招隐求贤、辅君济世为 主旨，大约作于曹操建安十五年(21O)发布《求贤令》后。令文有“今天下得无有被褐怀玉而钓于渭滨者乎?”作者即据此兴感抒论。规摹汉代枚乘《七发》大赋体制，假设镜机子与隐者玄微子问答联级成文，批评“耽虚好静”、“飞遁离俗”、“隐居大荒”的行为， 借镜机子分类铺叙肴馔、容饰、羽猎、宫馆、声色之妙及游侠、俊 公子之奇节异行，最后以赞颂“圣宰”(即曹操)之“翼帝霸世”、 “举不遗才”、“国富民康”、建“霸道之至隆”的功绩，说服玄微子 “从子而归”，表达了”君子不遁俗而遗名，智士不背世而灭勋”的积极用世、建功立业的政治态度和理想抱负。篇制宏大，铺陈夸饰，辞采瑰丽，气势慷慨，变《七发》散体笔势为骈俪整饬的精描细绘，而流畅生动过之。